Haavaniidu pae
Haavaniidu pae on liivakivipaljand ehk pae Ahja jõel, Saesaare paisjärve ääres. Haavaniidu pae paikneb Ahja jõe ürgoru maastikukaitsealal jõe vasakkaldal Kiidjärve sillast umbes 1,5 km allavoolu. Haavaniidu pae on kuni 4 meetrit kõrge ja 20 meetrit pikk Burtnieki lademe Härma kihistiku põimkihiline liivakivi paljand, mis langeb järsu seinana vette. Haaveniidu paest ülesvoolu laieneb paisjärv oluliselt.